Source: https://www.zakonypreludi.sk/zz/1974-119
Timestamp: 2019-03-26 14:08:17+00:00
Document Index: 1389958

Matched Legal Cases: ['§ 76', '§ 77', '§ 78', '§ 79', '§ 4', '§ 36', '§ 110', '§ 77', '§ 115', '§ 70']

119/1974 Zb. Vyhláška Federálneho ministerstva zahraničného obchodu, ktorou sa vykonáva colný zákon č. 44/1974 Zb... | Aktuálne znenie
119/1974 Zb.
Vyhláška č. 119/1974 Zb.Vyhláška Federálneho ministerstva zahraničného obchodu, ktorou sa vykonáva colný zákon č. 44/1974 Zb.
(v znení č. 83/1980 Zb., 54/1984 Zb.)
Čiastka 22/1974
Platnosť od 04.12.1974 do30.09.1986
Účinnosť od 01.07.1984 do30.09.1986
ŠIESTA HLAVA - POSTUP PRI PREDAJI A INOM NAKLADANÍ S TOVAROM (§ 76 - § 77)
SIEDMA HLAVA - OSOBITNÉ A ZÁVEREČNÉ USTANOVENIA (§ 78 - § 79)
Aktuálne znenie 01.07.1984 - 30.09.1986
z 25. novembra 1974,
(1) Colná kontrola tovaru sa vykonáva vonkajšou a vnútornou colnou prehliadkou. Vnútorná colná prehliadka môže byť úplná alebo náhodná.
(2) Vonkajšou colnou prehliadkou sa zisťuje hrubá váha, počet nákladových kusov, ich značky a čísla, prípadne, či colná uzávera nie je porušená.
(3) Vnútornou colnou prehliadkou sa zisťuje druh, množstvo, prípadne akosť tovaru.
(4) Pri úplnej vnútornej colnej prehliadke sa prehliada všetok tovar.
(5) Pri náhodnej vnútornej colnej prehliadke možno sa obmedziť na také množstvo tovaru, aby bolo možné sa s dostatočnou istotou presvedčiť, že tovar zodpovedá údajom uvedeným v návrhu na colné konanie. Na rozsah náhodnej vnútornej colnej prehliadky nemá účastník colného konania vplyv.
Colnica môže odobrať vzorku na zabezpečenie jej totožnosti a na určenie nomenklatúrneho, sadzobného a tarového zaradenia tovaru len v nevyhnutnom množstve v prítomnosti účastníka colného konania a s jeho súhlasom. Na jeho žiadosť vydá colnica potvrdenie o odobratí vzoriek. Odobraté vzorky tovaru, ktoré sa nespotrebovali na daný účel, vráti colnica účastníkovi colného konania. Orgány colnej správy nezodpovedajú za škodu spôsobenú poškodením alebo zničením vzoriek pri ich skúšaní.
Pracovný čas colníc sa určí tak, aby vyhovoval potrebám dopravy. Colnice, na ktorých nie je zavedený nepretržitý pracovný čas, vykonávajú colné konanie pri tovare podliehajúcom rýchlej skaze a pri živých zvieratách aj mimo pracovného času.
(1) Colnej prehliadke nepodlieha tovar, ktorý pri cestách do cudziny a z cudziny preváža prezident Československej socialistickej republiky, predseda a podpredsedovia Federálneho zhromaždenia Československej socialistickej republiky, predseda a podpredsedovia Snemovne ľudu, predseda a podpredsedovia Snemovne národov, predseda, podpredsedovia a členovia vlády Československej socialistickej republiky, predseda Federálneho štatistického úradu, predseda Správy federálnych hmotných rezerv, predseda Štátnej banky československej, predsedovia a podpredsedovia Českej národnej rady a Slovenskej národnej rady, predsedovia, podpredsedovia a členovia vlád Českej socialistickej republiky a Slovenskej socialistickej republiky, predsedovia Českého štatistického úradu a Slovenského štatistického úradu, predsedovia Českého cenového úradu a Slovenského cenového úradu, generálni prokurátori Československej socialistickej republiky, Českej socialistickej republiky a Slovenskej socialistickej republiky, predsedovia najvyšších súdov Československej socialistickej republiky, Českej socialistickej republiky a Slovenskej socialistickej republiky, hlavní arbitri Československej socialistickej republiky, Českej socialistickej republiky a Slovenskej socialistickej republiky a členovia sprievodu týchto osôb.
(2) Oslobodenie od colnej prehliadky sa nevzťahuje na prípady, keď sú vážne dôvody k domnienke, že batožina obsahuje predmety, ktorých dovoz, vývoz alebo prevoz je zakázaný alebo obmedzený. Colná prehliadka sa musí vykonať v prítomnosti osoby uvedenej v § 4 a 5 alebo jej splnomocnenca.
Aj dôjde k havárii alebo núdzovému pristátiu dopravného prostriedku na colnej ceste, je dopravná organizácia povinná to oznámiť bez zbytočného odkladu najbližšej colnici.
(2) Pošta predkladá na colné konanie vnútrozemskej colnici dovážané poštové zásielky okrem kariet a listov, z vonkajšej úpravy ktorých je zrejmé, že okrem písomného oznámenia neobsahujú nič iné.
(2) Vybraté clo odosiela pošta bez zrážky dobierkovými colnými poukážkami na účet Ústrednej colnej správy v Štátnej banke československej. Na dobierkových colných poukážkach vyplní colnica druhý diel; ostatné diely vyplní pošta. Pošta zodpovedá za to, že sumy vyznačené na dobierkových colných poukážkach budú riadne vybraté a poukázané.
(2) Ak sa z tovaru vymeralo clo, predloží dopravná organizácia alebo pošta zásielku tej colnici, ktorá ju prepustila do voľného obehu v tuzemsku.
(3) Listové zásielky, ktoré nie sú opatrené potvrdením colnice, že boli prepustené na vývoz, predkladá pošta na vykonanie colnej kontroly pred ich výstupom do cudziny.
(4) Ostatné listové zásielky môže odosielateľ podať na poštovú prepravu do cudziny bez toho, žeby ich predtým predložil colnici.
(3) Ak nemôžu pracovníci dopravných organizácií a pošty vykonávať pomocné práce pri colnom konaní sami, sú dopravné organizácie a pošta povinné zariadiť ich vykonanie na svoj náklad podľa pokynov colnice.
(4) O školenie pracovníkov poverených dopravnou organizáciou a poštou na obstarávanie úkonov, s ktorými je spojené colné konanie, sa starajú orgány colnej správy po dohode s dopravnou organizáciou a poštou.
(5) Dopravná organizácia alebo pošta zaobstará na svoj náklad po dohode s colnicou pomôcky a zariadenie potrebné na vykonávanie colného konania, napr.: váhy, rebríky, pojazdné schody, lampy, bezpečnostné lampy, nástroje a riadne osvetlenie colných priestorov pre colnú kontrolu.
(3) Ak dôjde z prevádzkových dôvodov k nahromadeniu dopravných prostriedkov pri pohraničnej colnici v železničnej, leteckej a vodnej doprave, určí prevádzateľ dopravy poradie, v ktorom majú byť dopravné prostriedky prepustené. Ak sa tak stane pri pohraničnej colnici v cestnej doprave, určí poradie colnica.
(1) Z obchodného tovaru pochádzajúceho zo štátov, s ktorými sa dojednalo zmluvné clo, alebo zo štátov, s ktorými má Československá socialistická republika dojednanú doložku najvyšších výhod, sa vymeria clo podľa zmluvných colných sadzieb.
(3) Obchodný tovar tuzemského pôvodu vracajúci sa z cudziny, pri ktorom sa neupustilo od vybratia cla, sa prepustí za použitia zmluvných sadzieb.
(1) Ak účastník colného konania navrhne, aby sa clo z obchodného tovaru vymeralo podľa zmluvnej sadzby, je povinný uviesť a preukázať krajinu pôvodu. Na preukázanie postačia napríklad doklady sprevádzajúce zásielku, faktúry a korešpondencia. Ak colnica takéto preukázanie nepovažuje za dostatočné, je účastník colného konania povinný preukázať správnosť údajov osvedčením o pôvode tovaru, ktoré vydal príslušný cudzozemský orgán.
(2) Ak účastník colného konania nemôže preukaz predložiť ihneď, vymeria colnica clo z obchodného tovaru podľa všeobecnej colnej sadzby a určí primeranú lehotu na predloženia dokladov. Ak budú doklady v určenej lehote predložené, colnica rozdiel cla vráti.
(1) Obchodný tovar sa zaradí podľa colného sadzobníka a vysvetliviek k colnému sadzobníku. Ak obchodný tovar nie je v colnom sadzobníku uvedený a ak colný sadzobník a vysvetlivky k colnému sadzobníku neobsahujú smernice na jeho zaradenie, zaradí sa ako obchodný tovar, ktorému sa najviac podobá povahou, spôsobom výroby a účelom, na ktorý sa má použiť.
(2) Na návrh účastníkov colného konania sa osobitne zaraďuje príslušenstvo obchodného tovaru, ktoré patrí do rôznych sadzobných čísel colného sadzobníka.
(1) Ak sa clo z obchodného tovaru vymeriava podľa ceny, je základom skutočná cena obchodného tovaru. Skutočná cena obchodného tovaru je cena, za ktorú bol obchodný tovar kúpený alebo predaný v obchodnej krajine za normálnych obchodných okolností.
(2) Súčasťou skutočnej ceny obchodného tovaru pri dovoze sú priame obchodné náklady, ktoré vznikli v zahraničí, spojené s dopravou na štátne hranice Československej socialistickej republiky. Za priame obchodné náklady sa považuje dopravné, skladné, poistné, provízie, vecné náklady pri montáži v zahraničí, včítane cestovných a miestnych výdavkov, náklady za prebierku a kontrolu, náklady na legalizáciu faktúr, konzulárne poplatky, úroky z devízových úverov, manká tovaru v rámci noriem, podiely na cene tovaru z výrobných licencií, objavov a vynálezov, ochranných známok a priemyselných vzorov.
(3) Súčasťou skutočnej ceny obchodného tovaru nie sú vnútorné dane postihujúce tento tovar v obchodnej krajine, od ktorých bol dovážaný obchodný tovar oslobodený, alebo ktoré boli alebo budú vývozcovi vrátené. Cena obalu nie je súčasťou skutočnej ceny obchodného tovaru, ak sa obal prepúšťa oddelene od obchodného tovaru a ak je účtovaný osobitne.
(4) Ak sa vymeriava clo z neobchodného tovaru podľa ceny, je základom tuzemská maloobchodná cena rovnakého alebo podobného tovaru.
(1) Ak sa clo vymeriava sadzbou určenou podľa váhy, berie sa za základ hrubá, čistá alebo vlastná váha.
(2) Hrubá váha je váha tovaru s obalom potrebným na jeho dopravu (dopravné obaly) a všetkými ostatnými obalmi (vnútorné obaly).
(3) Čistá váha je vlastná váha tovaru s vnútorným obalom.
(1) Clo z tovaru toho istého sadzobného čísla sa nevymeriava, ak nie je väčšie ako 5 Kčs. Úhrnná suma cla sa zaokrúhľuje na celé koruny, a to pri halierovej sume do 50 halierov včítane smerom dole a pri halierovej sume nad 50 halierov smerom hore. Od vymerania cla sa upustí, ak jeho úhrnná suma nie je väčšia ako desať Kčs pri všetkých druhoch tovaru zaradených do rôznych sadzobných čísel.
(2) Z odkladu úhrady cla sa platia úroky vo výške 2,5% za rok zo sumy, ktorej úhrada bola odložená, a to po čas odkladu úhrady cla, prípadne ak bolo clo zaplatené pred uplynutím tohto času, až do dňa jeho zaplatenia.
(3) Z cla, ktorého úhrada bola odložená, sa úroky neplatia z tej sumy cla, za ktorú bola zložená colná zábezpeka v hotovosti.
(4) Ak účastník colného konania nezaplatí clo v deň zročnosti alebo v posledný deň odkladu úhrady, je povinný platiť úroky z omeškania vo výške 5% istiny za rok, a to za čas od prvého nasledujúceho dňa až do dňa zaplatenia.
(1) Clo sa celkom odpustí, ak sa tovar pred prepustením do voľného obehu skazil alebo úplne zničil. Clo sa taktiež odpustí aj pri tovare prepustenom do voľného obehu, ak sa pri doprave vykonávanej dopravnou organizáciou alebo poštou skazil alebo ak sa úplne zničil a nebol ešte príjemcovi dodaný.
a) tovar bol po podaní návrhu na colné konanie o prepustení do voľného obehu pred jeho prepustením do voľného obehu poškodený tak, že sa nemôže použiť na pôvodný účel;
b) sa zmenila povaha tovaru prepusteného do voľného obehu pred dodaním príjemcovi tak, že by podliehal nižšiemu clu, než aké bolo vymerané;
c) sa zistí, že obsah poštovej zásielky prepustenej do voľného obehu v tuzemsku a dodanej príjemcovi je čiastočne skazený alebo poškodený.
(3) Clo sa môže odpustiť alebo znížiť aj v iných prípadoch, ako sú uvedené v odsekoch 1 a 2, ak zo žiadosti účastníka colného konania doloženej potrebnými dokladmi je zrejmé, že vybratie cla by viedlo k tvrdostiam.
Dary hláv cudzích štátov, cudzích vlád a ich členov a iných verejných činiteľov a úradov cudzích štátov, ako aj udelené čestné ceny, vyznamenania a pod. sú oslobodené od cla, ak sa darovanie alebo udelenie preukáže.
Za podmienok uvedených v § 36 a 37 je oslobodený od cla tovar dovážaný pre medzinárodné organizácie, pôsobiace v Československej socialistickej republike a ich členov a pracovníkov, ak požívajú výsady a imunity podľa medzinárodných zmlúv.
Colné konanie sa vykonáva na ústny návrh doložený potvrdením adresáta majúceho nárok na oslobodenie od cla, úradu alebo organizácie, že tovar sa použije pre potrebu adresáta alebo pre potrebu členov jeho rodiny bývajúcich s ním v spoločnej domácnosti, prípadne pre úradnú potrebu.
(3) Okrem prípadov uvedených v odsekoch 1 a 2 sa oslobodzuje od cla tovar s výnimkou motorových vozidiel v cene až do výšky 5000 Kčs dovážaný v cestovnom styku osobami s trvalým bydliskom v tuzemsku, ak bol v cudzine získaný darom alebo za devízové prostriedky, ktoré môžu podľa platných predpisov na nákup tovaru použiť. U spolucestujúcich manželov a ich detí, pokiaľ spolu trvale žijú v spoločnej domácnosti, sa sumy ustanovené na oslobodenie od dovozného cla sčítajú.
(7) Cenou sa rozumie tuzemská maloobchodná cena rovnakého alebo podobného tovaru.
(1) Sťahovanými zvrškami sa rozumie tovar na osobné používanie, ktorý sťahujúca sa osoba používala pre vlastnú potrebu vo svojej domácnosti, napr. zariadenie bytu, motorové a iné vozidlá, zvieratá, tovar na osobnú spotrebu a tovar na výkon povolania, napr. stroje, prístroje, nástroje, včítane nástrojov hudobníkov a iných umelcov.
(2) Od cla sú oslobodené sťahované zvršky cudzích štátnych príslušníkov, ktorí sa po trvalom pobyte v cudzine sťahujú na trvalý pobyt do tuzemska za predpokladu, že ich množstvo je primerané potrebe sťahujúcich sa osôb a za podmienok ďalej uvedených.
(6) Nárok na oslobodenie od cla prislúcha, len pokiaľ ide o sťahované zvršky, ktoré budú dovezené do dvoch rokov po prihlásení sťahujúcej sa osoby na pobyt v tuzemsku. Sťahované zvršky dovážané postupne sú oslobodené od cla pod podmienkou, že pri dovoze ich prvej časti budú colnici oznámené všetky ďalšie sťahované zvršky, pri ktorých sa bude uplatňovať nárok na oslobodenie od cla.
(7) Členovia diplomatického personálu, konzulárni úradníci a pracovníci medzinárodných organizácií, ktorí požívajú výsady a imunity na základe medzinárodných zmlúv, môžu dovážať sťahované zvršky postupne po čas svojho pridelenia v Československej socialistickej republike.
(3) Československým štátnym príslušníkom, ktorí sa vracajú z cudziny po dočasnom pobyte trvajúcom najmenej jeden rok, sa oslobodzuje od cla tovar, ktorý si za pobytu v cudzine zaobstarali a ktorý dovážajú v množstve na primeranú vlastnú potrebu a primeranú potrebu osôb žijúcich s nimi v spoločnej domácnosti s výnimkou motorových vozidiel.
(1) Od cla je oslobodený tovar darovaný školám a výchovným zariadeniam, kultúrnym, kultúrnovýchovným, telovýchovným, zdravotníckym a sociálnym zariadeniam na plnenie ich úloh.
(2) Od cla sú ďalej oslobodené lieky, liečebné, ortopedické a protetické pomôcky darované z cudziny v množstve primeranom potrebe obdarovaného alebo osôb bývajúcich s ním v spoločnej domácnosti.
(3) Od cla sú oslobodené aj obvyklé svadobné dary, s výnimkou motorových vozidiel, zasielané osobami bývajúcimi dlhšie ako jeden rok v cudzine osobám bývajúcim v tuzemsku pri príležitosti uzavretia manželstva. Svadobné dary musia sa doviezť najneskoršie do 6 mesiacov od uzavretia manželstva.
(2) Okolnosť, že ide o dedičstvo alebo odkaz, sa musí colnici preukázať potvrdením orgánu, ktorý dedičstvo prejednal, alebo zoznamom zdedeného alebo odkázaného tovaru overeným týmto orgánom. Výnimočne možno túto okolnosť preukázať potvrdením československého orgánu, ktorý vykonáva devízový dohľad.
Tovar určený na vedecké, výskumné, vyučovacie, výchovné, kultúrnovýchovné, výcvikové, služobné, vyšetrovacie a liečebné účely
Od cla je oslobodený tovar dovážaný na vedecké, výskumné, vyučovacie, výchovné, kultúrnovýchovné, výcvikové, služobné, vyšetrovacie a liečebné účely pre výskumné ústavy, školy a výchovné zariadenia, kultúrne a kultúrnovýchovné organizácie a zariadenia, nemocnice a iné zdravotnícke zariadenia, ako aj tlač a iné pomôcky zasielané medzinárodnými organizáciami a konferenciami alebo ich úradmi pre služobnú potrebu orgánov štátnej správy, ako aj pre podniky poskytujúce alebo sprostredkujúce dopravné služby.
(1) Od cla sú oslobodené úroda a iný úžitok z pohraničných hospodárstiev, úžitok a prichované mláďatá domácich na týchto hospodárstvach, úlovok rybárov v pohraničných vodách, ako aj predmety dennej potreby pohraničných obyvateľov v pohraničnom styku.
Zariadenia a prevádzkové prostriedky pre cudzozemské dopravné organizácie
Od cla sú oslobodené zariadenia a prevádzkové prostriedky pre cudzozemské dopravné organizácie pôsobiace na území Československej socialistickej republiky podľa medzinárodných zmlúv.
Tlačivá a pomôcky pre cudzozemské dopravné organizácie
Od cla sú oslobodené predmety služobnej potreby pre cudzozemské organizácie pôsobiace podľa medzinárodných zmlúv na území Československej socialistickej republiky, najmä tlačivá, obálky, pečiatky, cestovné lístky, letenky, nákladné listy, účty, zoznamy osôb a nákladu, štítky na batožiny, štítky, vlajky, cestovné a letové poriadky, drobné kancelárske zariadenia a rovnošaty pracovníkov uvedených organizácií.
(1) Od cla sú oslobodené nepredajné obchodné vzorky tovaru, t.j. tie, ktoré nemajú samostatnú cenu a nie sú určené pre obchod.
(2) Tovar, ktorý organizácia oprávnená na zahraničnoobchodnú činnosť alebo obchodné zastupiteľstvo cudzieho štátu dováža ako vzorky, je oslobodený od cla, aj keď má samostatnú cenu, ak nepresahuje jeho množstvo mieru obvyklú pre obchodné vzorky a ak sa nepoužije po určený čas na iný účel.
(3) Ak sa obchodné vzorky použijú v určenom čase na iný účel, podliehajú clu.
Od cla sú oslobodené rakvy a popolnice, v ktorých sa dopravujú telesné pozostatky, rakvy a popolnice zasielané na prevoz telesných pozostatkov, ako aj kvetinové ozdoby a drobné ozdobné predmety zasielané pri príležitosti pohrebu alebo zasielané na hroby.
g) označenie druhu a povahy tovaru podľa pomenovania v colnom sadzobníku; ak patrí pod označenie tovaru v colnom sadzobníku viac jeho druhov, treba uviesť pomenovanie obvyklé v obchode,
l) požadované colné oslobodenie,
a) číslo obchodného prípadu,
b) druh platenia a menu,
d) označenie druhu a povahy obalu podľa pomenovania v colnom sadzobníku, a ak nie sú v ňom pomenované, podľa pomenovania obvyklého v obchode.
(3) Colnica môže požadovať, aby sa písomný návrh na colné konanie podal na predpísanom tlačive.
(2) Colnica môže taktiež prijať ústny návrh na colné konanie pri dovoze, vývoze alebo prevoze obchodného tovaru v prípadoch, keď to povaha veci dovoľuje.
(1) Colnica rozhodne, či a za akých podmienok prepustí tovar do viazaného obehu, ako sa má zabezpečiť jeho totožnosť, či a v akej výške a akým spôsobom sa má zložiť zábezpeka.
(2) Neobchodný tovar nachádzajúci sa vo viazanom obehu sa nesmie scudzovať bez súhlasu colnice.
(3) Pri prepustení tovaru do viazaného obehu určí colnica lehotu na opätovné predloženie colnici alebo na spätný vývoz alebo dovoz.
(4) Totožnosť tovaru sa zabezpečuje podľa povahy tovaru prepusteného do viazaného obehu buď odtlačkom úradnej pečiatky, pečaťou, presným opisom, vyobrazením, odobratím vzorky, spísaním továrenských značiek a výrobných čísel alebo iným vhodným spôsobom.
Do záznamového obehu v tuzemsku možno prepustiť najmä:
f) tovar na výstavné akcie,
h) tovar na opravu,
ch) obchodné vzorky,
i) dopravné prostriedky a kontajnery,
j) dobytok na pasenie alebo na vykonávanie poľných a iných prác v pohraničnom styku,
k) tovar na sklad,
l) vratné obaly,
m) tovar na prepracovanie alebo na úpravu,
n) tovar na dočasné používanie.
(1) Za tovar na osobné používanie cestujúcich a členov posádok dopravných prostriedkov sa považuje napríklad odev, bielizeň, obuv, obvyklé osobné šperky, hodinky, a to aj z drahých kovov, kufre, aktovky, filmové a fotografické prístroje, poľovnícke zbrane, cestovné rádioprijímače a televízory, magnetofóny, detské kočíky, vozíky pre chorých, skladacie a iné športové člny, iný športový výstroj, s výnimkou motorových vozidiel.
(2) Ak tovar uvedený v odseku 1 zodpovedá osobným pomerom cestujúceho alebo člena posádky dopravného prostriedku, dĺžke a účelu cesty, colnica prepustí tento tovar do záznamového obehu bez colnej zábezpeky najdlhšie na obdobie jedného roka.
(1) Cudzozemské dopravné prostriedky a kontajnery, ktoré sú vlastníctvom cudzozemských dopravných prevádzateľov dopravy a vstupujú do tuzemska, sa prepúšťajú do záznamového obehu na nevyhnutný čas.
(2) Motorové vozidlá cestnej dopravy určené na dopravu osôb a tovaru, účelové motorové vozidlá alebo kombinované, ako aj vozidlá cestnej dopravy, ktoré nie sú motorovými vozidlami a ktoré sa používajú na dopravu osôb a tovaru, idúce po vlastnej osi sa prepúšťajú do záznamového obehu na obdobie jedného roka.
(3) Colnica môže lehotu určenú v odseku 2 predĺžiť v prípadoch, keď záznamový obeh motorového vozidla cestnej dopravy je potrebný z dôvodov predĺženia pobytu cudzieho štátneho príslušníka na území Československej socialistickej republiky a československých štátnych príslušníkov v cudzine. Colnica môže túto lehotu predĺžiť aj v prípadoch, keď to vyžadujú hospodárske a iné záujmy československých socialistických organizácií.
Prepracovaním alebo úpravou sa mení druh alebo povaha tovaru. Pri tovare určenom na prepracovanie alebo na úpravu sa môže upustiť od zabezpečenia totožnosti a spätný vývoz prepracovaného alebo upraveného tovaru sa môže kontrolovať podľa kľúča určeného výrobou na skúšku alebo podľa posudku znalcov.
(1) Poukázaný tovar sa zabezpečuje spravidla colnou uzáverou, pokiaľ povaha tovaru alebo spôsob dopravy priloženie colnej uzávery nevylučuje. Priložená colná uzávera sa môže z poukázaného tovaru odstrániť len so súhlasom colnice.
(2) Ten, kto mal predložiť poukázaný tovar prijímacej colnici na vykonanie colného konania, je povinný oznámiť poukazovacej colnici dôvody, pre ktoré nemohol tak urobiť.
(4) Ak bol tovar podľa výsledku pátrania predložený inej colnici alebo zničený, alebo spotrebovaný, alebo uvedený svojvoľne do voľného obehu v tuzemsku, urobí poukazovacia colnica príslušné opatrenia.
(2) Prevádzkové sklady musia byť zariadené tak, aby sa dali bezpečne uzatvoriť. Uzatvára ich dopravná organizácia a pošta; colnica môže prikladať spoluuzáveru.
(3) Ak sa do prevádzkového skladu dopravnej organizácie ukladá tovar, ktorý sa má podrobiť colnému konaniu, zistí colnica počet nákladových kusov a ich značky, čísla a druh obalu a hrubú váhu.
(1) Za uskladnenie tovaru v skladoch colníc sa platí skladné vo výške 1% tuzemskej maloobchodnej ceny uskladneného tovaru za prvý začatý mesiac, najmenej však 10,- Kčs a najviac 1000,- Kčs.
(2) Ak sa v skladoch colníc uskladňujú listiny, doklady, dokumentácia a iné písomnosti, platí sa skladné za prvý začatý mesiac vo výške 10,- Kčs za každú skladovú položku.
(3) Za uskladnenie tovaru v skladoch colníc na čas dlhší ako jeden mesiac sa platí dvojnásobok skladného uvedeného v odseku 1 a 2.
(1) Colnice predávajú tovar, pri ktorom bolo podľa § 110 colného zákona č. 44/1974 Zb. (ďalej len „colný zákon“) vyslovené prepadnutie tovaru, ktorý bol zhabaný a ktorého sa účastník colného konania vzdal v prospech štátu, socialistickým organizáciám, ktoré sú oprávnené s ním obchodovať.
(2) Colnice bezplatne odovzdajú
a) tovar, ktorý by mohol mať povahu kultúrnej pamiatky, tovar muzeálnej a galérijnej hodnoty, organizácii určenej príslušným útvarom krajského národného výboru,
b) spracované a nespracované drahé kovy, drahokamy, perly, skvosty a neplatné mince, ako aj hodinky z drahých kovov Štátnej skúšobni pre drahé kovy,
c) liečivá, liečebné a ortopedické pomôcky príslušnej zdravotníckej organizácii; s jedmi a jedovatými látkami sa naloží podľa pokynu okresného hygienika,
d) zbrane2) a strelivo do nich príslušnému oddeleniu verejnej bezpečnosti.
(3) Colnice predajú
a) brokovnice a vzduchovky podniku štátneho obchodu so zbraňami a strelivom,
b) zbierky poštových známok a cenín Poštovej filatelistickej službe,
c) predmety prepychovej a zberateľskej hodnoty, najmä značkový porcelán, vzácne sklo, obrazy, plastiky, orientálne koberce a starožitnosti každého druhu príslušnej socialistickej organizácii.3)
(4) Tovar, ktorý sa nepodarilo predať podľa odseku 1 a 3 a ktorý môže byť v osobnom vlastníctve občanov, môžu colnice predať občanom za cenu uvedenú v § 77. Z nákupu takéhoto tovaru sú vylúčení všetci pracovníci colnej správy a ostatné osoby, ktoré spolupracovali pri zabezpečovaní alebo predaji tovaru, ako aj osoby, ktoré sa zúčastnili na konaní, pri ktorom bol vyslovený výrok, na základe ktorého sa predaj vykonáva, ďalej aj osoby, ktoré boli prizvané k niektorým úlohám (napr. znalci, zapisovatelia). Tento zákaz sa vzťahuje aj na členov rodiny týchto osôb a na osoby s nimi žijúce v spoločnej domácnosti.
(5) S vecami a inými hodnotami podľa predpisov o devízovom hospodárstve, ktoré boli získané colným priestupkom4) (§ 115 ods. 1 colného zákona) sa naloží podľa odseku 2 písm. b), s výnimkou valút a devíz, ktoré sa odovzdajú Štátnej banke československej.
Ocenenie tovaru
(1) Pri oceňovaní nového tovaru je cenou maloobchodná cena uvedená v cenníku maloobchodných cien.
(2) Pri tovare, ktorý nie je uvedený v cenníku, ale na ktorý bola určená maloobchodná cena, sa vychádza z tejto ceny, a ak ju nemožno takto určiť, z určenej ceny porovnateľného tovaru.
(3) Pri opotrebenom tovare sa odpočíta primerané percento za opotrebenie, spravidla podľa posudku znalca.
1) § 70, 72 a 73 vyhlášky č. 32/1972 Zb. o podmienkach prevádzky vozidiel na pozemných komunikáciách.
2) Vyhláška č. 124/1961 Zb. o strelných zbraniach a strelive v znení vyhlášky č. 96/1970 Zb.
3) Závod Starožitnosti odborového podniku Klenoty.
4) V ostatných prípadoch sa s týmito hodnotami nakladá podľa rozhodnutia Ministerstva financií z 22.1.1965 č. 314/68 001/1964, ktoré tvorí výnimku zo smerníc Ministerstva financií č. 9/1966.